PROJEKT: „Šćorice našega mesta: Šćorice o košarama i žveljarinu“
· pedagoška godina 2023./2024. –
Projekt „Šćorice našega mesta: Šćorice o košarama i žveljarinu“ odobren je u sklopu projekta Istarske županije "Institucionalizacija zavičajnosti u predškolskim ustanovama" u pedagoškoj godini 2023./2024. i sufinanciran sredstvima Istarske županije - Regione Istriana u iznosu od 1.000,00 eura.  
Projekt pod općim nazivom „Šćorice našega mesta“ provodile su odgojne skupine u Pićnu: „Pčelice“ i „Leptirići“ te odgojna skupina „Bubamarci“ u Tupljaku. Nudeći djeci početne aktivnosti upoznavanja nematerijalne kulturne baštine i okoline oko sebe putem literature, slika, filmova, različitih zapisa, videa, glazbe, suradnje s okolinom, CENKI-em i sl. te prateći njihove interese, odabrane su i uže interesne teme. Tako su skupine „Leptirići“ i „Pčelice“ provodile projekt „Šćorice o košarama“, a skupina „Bubamarci“ projekt pod nazivom „Šćorice o žveljarinu“ tijekom cijele pedagoške godine, omogućujući djeci različite likovne, glazbene, scenske, govorne, istraživačke aktivnosti, suradnje s roditeljima, različitim institucijama, posjetima npr. urara, čovjeka koji plete različite vrste košara, lokalnog sakupljača starina, djeca su posjetila Etnografski muzej u Pazin i dr., a sve s ciljem očuvanja i njegovanje tradicije te razvijanje kulturološke osvještenosti o zavičaju i zavičajnom identitetu. Planirane su i realizirane aktivnosti proširivanja i razmjene iskustva među svim skupinama našeg vrtića (druženja, igre, međusobni prikazi aktivnosti), kao i sa skupinom iz Dječjeg vrtića “Rapčići” iz Žminja te sudjelovanje dijela djece i odgojiteljica na Festivalu zavičajnosti u Marčani i u radionici “Marčanski dvori”.
Neposredno istraživanje teme projekta kroz interakciju s okruženjem tijekom vremena se mijenjalo, prostorno okruženje se organiziralo tako da kod djece u čim većoj mjeri pobuđuje interes i želju za daljnjim spoznajama o našoj tradiciji i običajima. Vrtićki projekti “Šćorice o košarama” i “Šćorice o žveljarinu” su prezentirani kroz dva video uratka sa zabilježenim realiziranih aktivnosti kroz godinu i to roditeljima na roditeljskim sastancima, na Završnom festivalu Zavičajnosti u svibnju u Marčani te Festivalu Šćorice koji se održao krajem srpnja u Općini Pićan. 

